*Za ostale upotrebe, v. Belle epoque (razvrstavanje).*

***Belle Epoque*** ili ***Poslednji valcer u Sarajevu***, režisera Nikole Stojanovića, je poslednji igrani film nastao u SFRJ. Film je sniman u Sarajevu, Travniku, Beogradu i Beču. Glazbu za film je komponovao Arsen Dedić a kostime je radila Emilija Kovačević. Film je snimljen je 1990. godine, ali je premijerno, prikazan nakon 17 godina, na Prvom filmskom festivalu Srbije u Novom Sadu, 2007. godine. Pretpremijera filma bila je 15. juna 2007. godine u Užicu, a nakon toga imao je i zatvorenu projekciju 21. avgusta u Sarajevu.

Ratni sukobi na području bivše Jugoslavije odredili su sudbinu filma, koji se zatekao u "Jadran filmu" u fazi laboratorijske obrade kada je počeo raspad Jugoslavije. Tokom opsade Sarajeva postojala je velika opasnost da snimljeni materijal bude uništen. Filmski negativi bili su u „Jadran filmu" u Zagrebu, a radni materijal čija je montaža započela pre početka rata nalazio se u "Bosna filmu" u Sarajevu. Producent filma Bakir Tanović je uspeo je da sačuva film od uništenja prebacivši ga u svoju kuću, dok su svi radni materijali za montažu koji su se tada nalazili u "Bosna filmu" tokom rata uništeni.

Radnja filma
------------

Film govori o poslednjim danima epohe u Evropi poznate pod imenom Belle Epoque, viđene kroz život prvog bosanskog snimatelja Antona Valića. Radnja filma je smeštena u Sarajevo i opisuje vreme burnih dešavanja na području Balkana i pripreme atentata na Franca Ferinanda, izmedju 1910. i 1914. godine, prateći život Antona Valića, koji je snimio prvi dokumentarni film o samom atentatu, i njegovu strast prema pevačici i prostitutki Erzi Jevropi.

Nagrade
-------

Film je na Prvom srpskom festivalu osvojio grad pri, a nagrada za najbolju žensku ulogu pripala je Viti Marvič. Takodje osvojio je i nagrade za glazbu, scenografiju i masku.

Uloge
-----

Uloge u filmu tumače:

* Davor Janjić *kao Anton Valić*,
* Vita Mavrič *kao Erži Jevropa*,
* Radmila Živković *kao Paulina Mec-Valić*
* Snjezana Martinović *kao Jovanka Čabrinović*
* Petar Božović *kao Viktor Ivanjuk, šef policije*
* Boro Stjepanović *kao Fabricio Marineti*
* Tatjana Pujin *kao Matilda Cimerling*,
* Alain Noury *kao Louis de Bosh*,
* Mira Banjac *kao frau Frice*,
* Slobodan Ćustić *kao Danilo Ilić*,
* Davor Dujmović *kao Gavrilo Princip*,
* Nebojša Kundačina *kao Nedeljko Čabrinović*,
* Zvonko Lepetić *kao Vasa Čabrinović*,
* Vera Veljović-Jovanović *kao Vukosava Čabrinović*,
* Haris Burina *kao pijanista*,
* Rade Marković *kao Cimerling*,
* Filip Šovagović *kao Vlada Gačinović*,
* Senad Bašić *kao Bogdan Teraić*
* Ante Vican *kao Karl Mec*,
* Jozo Lepetić *kao Albert Mec*,
* Nada Pani *kao majka Danila Ilića*,
* Mirko Vlahović *kao Mihajlo Pusara*,
* Stjepan Marković *kao Trifko Grabel*,
* Mladen Nelević, *kao Vlado Slijepčević*,
* Ranko Gucevac *kao Halil*,
* Alfred Posavec *kao David Baruh*
* Franciska Spahić *kao Greta Fehervari*,
* Mladen Azinović *kao Zbir*,
* Ines Fančović *kao Anči*,
* Orhan Depa *kao ađutant Heler*,
* Nikola Stojanović *kao Grof Mericl*,
* Taida Cingić *kao grofica Virna Lanjut*,
* Milan Kinjatović *kao Fred Cimerman*,
* Zoran Simonović *kao šef sale*
* Drago Boldin *kao koreograf*,
* Jelena Cović *kao prostitutka*,

Vanjske veze
------------

* *Poslednji valcer u Sarajevu* na sajtu IMDb